## Odluka o načinu korištenja zdravstvene zaštite i drugih prava iz zdravstvenog osiguranja osiguranika s ugroženih područja Republike Hrvatske, te odobrenju troškova na teret udruženih sredstava

### NN 32/1991 (26.6.1991.), Odluka o načinu korištenja zdravstvene zaštite i drugih prava iz zdravstvenog osiguranja osiguranika s ugroženih područja Republike Hrvatske, te odobrenju troškova na teret udruženih sredstava

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi članka 22 Statuta Republičkog fonda zdravstvenog osiguranja
i zdravstva Hrvatske ("Narodne novine". br. 48/90), a na prijedlog
Izvršnog odbora od 27. svibnja 1991. godine, Skupština Republičkog fonda
zdravstvenog osiguranja i zdravstva Hrvatske, 27. svibnja 1991. godine,
donosi

## ODLUKU

### o načinu korištenja zdravstvene zaštite i drugih prava iz zdravstvenog osiguranja osiguranika s ugroženih područja Republike Hrvatske, te odobrenju troškova na teret udruženih sredstava

Članak 1.

Osiguranici Republičkog fonda zdravstvenog osiguranika i zdravstva Hrvatske
(u daljnjemtekstu: Republički fond), izbjeglice s ugroženih područja Republike
Hrvatske, ostvarit će zdravstvenu zaštitu i druga prava iz zdravstvenog
osiguranja za vrijeme svog izbjeglištva, u mjestu novog boravišta. Sve
oblike zdravstvene zaštite, osiguranici iz stavke 1. ovog članka ostvarivat
će u najbližoj zdravstvenoj organizaciji, u mjestu boravišta, ako postoje
subjekti zdravstva koji takvu zdravstvenu zaštitu mogu pružiti. Zdravstvenu
zaštitu iz prethodne stavke, osiguranici iz stavke 1. ostvaruju na način
propisan općim aktom Republičkog fonda, s time da funkciju izabranog liječnika
primarne zdravstvene zaštite obavlja liječnik doma zdravlja ili medicinskog
centra prema dogovoru rukovodioca ispostave i ravnatelja navedene organizacije
zdravstva. Privremenu nesposobnost za rad osiguranika iz stavke 1. utvrđuje
izabrani liječnik iz stavka 3. ovog članka.

Članak 2.

Ovjerovljenje zdravstvene legitimacije. ako je građanin iz stavke 1.
prethodnog članka. izbjeglica s ugroženih područja Republike Hrvatske i
ako je osiguranik Republičkog fonda obavlja općinski odbor Crvenog križa,
odnosno Odbor Crvenog križa grada Zagreba

Članak 3.

Osiguranici iz stavke 1. članka 1. ove odluke. koji su zaposleni u poduzećima
ili drugim pravnim subjektima ili kod poslodavca s naznačenog područja,
za vrijeme dok izvanredne okolnosti traju. ostvarit će pravo na naknadu
osobnog dohotka na teret sredstava Republičkog fonda za vrijeme privremene
nesposobnosti za rad. Isplatu naknade iz prethodne stavke ovog članka obavlja
Stručna služba ispostave Republičkog fonda na teret svojih sredstava na
osnovi propisanih dokumenata, kako je navedeno u članku 1. stavki 3. ove
odluke.

Članak 4.

Troškove zdravstvene zaštite iz članka 1. ove odluke, subjektima provođenja
zdravstvene zaštite podmiruje ispostava Stručne službe Republičkog fonda
prema mjestu boravišta osiguranika za sve vrijeme dok izvanredne okolnosti
traju i to u cijelosti, bez odbitaka iz osnova učešča osiguranika u troškovima
liječenja.

Članak 5.

Svi troškovi zdravstvene zaštite iz članka 1. i 3. ove odluke. za osiguranike
iz članka 1. stavke 1, terete udružena sredstva za zdravstveno osiguranje
u Direkciji Stručne službe Republičkog fonda po osnovi solidarnosti i uzajamnosti.

Članak 6.

Ispostava Stručne službe Republičkog fonda ima pravo na naknadu troškova
iz članka 3. i 4. ove odluke. Zahtjev za naknadu troškova, ispostava podnosi
Direkciji Stručne službe Republičkog fonda po završetku okolnosti koje
uvjetuju primjenu ove odluke, odnosno svaka tri mjeseca, ako opisane okolnosti
traju duže.

Članak 7.

Odluka stupa na snagu danom objave u "Narodnim novinama".

Klasa: 502-01/91-01/76

Urbroj : 338-09-91-1

Zagreb. 27. svibnja 1991

Predsjednik Skupštine Republičkog fonda

**prof. dr. sci. Mate Granić, v. r.**

Odluka, NN 32/1991-893